kardosdrur/scandi-wiki huggingface dataset:
Hanerau-Hademarschen

Hanerau-Hademarschen er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Hanerau-Hademarschen ligger syd for Kielerkanalen ved vestenden af gestryggen, midt i et trekantområde dannet af byerne Rendsborg, Heide og Itzehoe.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Heinkenborstel

Heinkenborstel er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Heinkenborstel ligger omkring 17 km nordvest for Neumünster og 20 km syd for Rendsborg i Naturpark Aukrug. Mod vest løber Bundesstraße 77 fra Rendsborg mod Itzehoe, mod syd Bundesstraße 430 fra Neumünster mod Meldorf.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Knud Herforth

Knud Joseph Herforth (født 9. juli 1889 i København, død 3. december 1943 på Frederiksberg) var en dansk overretssagfører.

Herforth var søn af grosserer Joseph Herforth og Dora f. Petersen. Han blev født på Østergade 13, hvor hans far drev den kongelige hof-manufakturhandel Børre Lorenzen & Co. Hans hovedrige onkel, grosserer Arnold Gamél, stod fadder ved hans dåb i Taarbæk Kirke og var vært ved dåbsfesten, som afholdtes i hans sommervilla i Taarbæk. En anden onkel, Carl Gammeltoft, var direktør for De Danske Sukkerfabrikker, mens hans farbror, Carl Herforth, var kreditforeningsdirektør. Herforth blev således født ind i det københavnske bourgeoisi. Han blev student fra Metropolitanskolen i 1907 og cand.jur. i 1915. Samme år blev han fuldmægtig hos overretssagfører Otto Bang, som var gift med hans søster Kate Bang. Få måneder senere blev parret imidlertid separeret, og Herforth blev efterfølgende ansat hos overretssagfører Johannes Giersing og endelig hos sin fætter, overretssagfører Hans Hjelm Herforth.

I 1918 blev Herforth overretssagfører og havde i en årrække kontor på Stormgade 6 i København, hvor han opbyggede et stort og trofast klientel. Han beskæftigede sig i mindre grad med ejendomshandel, men var først og fremmest en dygtig juridisk rådgiver. En sygdom afbrød imidlertid tidligt hans karriere, og Herforth var sengeliggende de sidste mange år af sit liv.

Herforth giftede sig i 1917 med Else Marie f. Duvier, datter af glarmester August Duvier.

Kilder 
 H. Hjort-Nielsen, Danske Sagførere, 1869-1919

Advokater fra Danmark
Personer fra København
Knud
Studenter fra Metropolitanskolen
List A cricket

List A cricket er en form for limited-overs (one-day) cricket. Ligesom first-class cricket på klubplan er niveauet under international Test cricket, er List A cricket på klubplan det niveau af one-day cricket, der er lige under One Day International. De fleste cricketspillende nationer har en form for indenrigs List A turnering. Antallet af overs i List A cricket varierer fra 40 til 60 overs per inning.

First-class cricket, List A cricket og Twenty20 cricket er de former for cricket, der hører til klubcricket. I international cricket kaldes formaterne henholdsvis Test cricket, One Day International (ODI) og Twenty20 International (T20I), selvom de statistisk set også hører under deres tilsvarende kategorier for klubcricket, first-class cricket, List A cricket og Twenty20 cricket. En spillers List A statistik vil altså inkludere hans præstationer i One Day International cricket. Dog bruges begreberne "first-class cricket" og "List A cricket" oftest til at referere til klubcricket.

Cricket
Ishøj Teater

Ishøj Teater er et professionelt producerende egnsteater, der ligger i Ishøj. Det er et af Danmarks mest besøgte børneteatre.

Teatret ligger i Tranegilde landsby i Ishøj. Opførelsen var privat finansieret. Det blev taget i brug i december 1972. Ishøj Teater er en selvejende institution.

Historie
Ishøj Teater blev grundlagt i 1965 af Jytte Lyngbirk og Tonny Lyngbirk. De første år blev  forestillingerne opført på lejede scener i København: Allé Scenen, Comediehuset
og Vesterbro Ungdomsgårds Scene og på forskellige turnescener i provinsen. I 1968 byggede Jytte og Tonny Lyngbirk et lille teater i forbindelse med deres hus i Ishøj Landsby.  Teatret spillede i de følgende godt tre år for ca. 100.000 tilskuere.

I 1972 byggede Jytte og Tonny Lyngbirk det nuværende Ishøj Teater i Tranegilde Landsby, hvor der har været spillet for op til 60.000 børn og voksne om året. 1986 til 2011 har teatret haft status som egnsteater i Ishøj Kommune. I 2011 vurderede Kunstrådet, at Ishøj teater var stagneret kunstnerisk.
 Herefter blev Allan Grynnerup ny teaterleder.

2012 blev teateret støttet af Ishøj Kommune, fonde og sponsorer. Med den nye ledelse blev teateret fra 2013 igen egnsteater.
 
Teatrets organisation
I bestyrelse sidder seks medlemmer. Formand for bestyrelsen er Nina Schiøttz. Allan Grynnerup er teatrets leder med ansvar for økonomisk og kunstnerisk drift.

Noter

Eksterne henvisninger
Officiel hjemmeside

Teatre i Danmark
Teater
Etableret i 1965
Adrian Frutiger

Adrian Frutiger (født 24. maj 1928 i Unterseen i kantonen Bern, død 12. september 2015 samme sted) var en schweizisk grafisk designer, og en af de mest indflydelsesrige typografer i 1900'tallet. Han lavede blandt andet skrifttyperne Frutiger og Univers.

Uddannelse 
Som 16-årig var han lærling som skriftsætter hos trykkeren Otto Schlaeffli i Interlaken. Fra 1944 og 1948 studerede han ved Kunstgewerbeschule i Zürich. Efter han arbejdede som skriftsætter hos Gebr. Fretz i Zürich, vendte han tilbage til Kunstgewerbeschule i perioden 1949 til 1951.

Referencer

Eksterne henvisninger 

Personer fra Schweiz
Grafiske designere
Typografer
Schweizere i 1900-tallet
Schweizere i 2000-tallet
Abubakar Shekau

Abubakar Shekau (ukendt fødselstidspunkt, død omkring den 20. maj 2021), også kendt under alias Darul Tawheed («monoteismens hjem») (arabisk: دار التوحيد), var en islamistisk lederskikkelse i den nigerianske militante gruppe Boko Haram. Det antages, at han var født mellem 1965 og 1975. Han fungerede som stedfortræder for gruppens grundlægger Mohammed Yusuf, frem til Yusuf blev dræbt i 2009. Nigerianske myndigheder troede først at Shekau blev dræbt i 2009 under stridigheder mellem nigerianske sikkerhedsstyrker og militante i Boko Haram, men i juli 2010 dukkede Shekau op i en video hvor han overtog lederskabet i gruppen.

Den 21. maj 2021 oplyste The Wall Street Journal at undersøgelser bekræftet af nigerianske embedsmænd havde bekræftet, at Shekau var blevet dræbt, da han havde udløst en selvmordsbombe.

Referencer

Eksterne henvisninger 
 Abukar Shekaus profilhos National Counterterrorism Center 
 Abukar Shekaus profil hos Counter Extremism Project
 Wanted: U.S places $7million bounty on Boko Haram leader, Shekau

Islamister
Personer fra Nigeria
Musée du Luxembourg

Musée du Luxembourg er et museum der ligger ved Palais du Luxembourg i 6. arrondissement i Paris. Det blev indviet i 1750.

Efter en renovering blev museet åbnet på ny den 9. februar 2011 med en udstilling om Lucas Cranach den ældre.

Eksterne henvisninger 
 Officielt websted

Kunstmuseer i Paris
Kultur i 1750
6. arrondissement
Museer etableret i 1750
Barnabé Brisson

Barnabé Brisson henviser til:

 Barnabé Brisson (jurist) (1531-1591) – fransk jurist
 Barnabé Brisson (ingeniør) (1777-1828) – fransk ingeniør
My Convictions

My convictions er Jacob Bellens andet soloalbum, der udkom i 2014. Det blev udgivet af A:larm Music på både vinyl, lp og CD.

Albummet modtog gode anmeldelser og fik fire ud af seks stjerne af adskillige musikmagasiner.

Spor 
 "Fireworks"
 "Like I Was A Walrus"
 "Another Lung"
 "Northern Lights"
 "Missing You"
 "My Convictions"
 "Black Of The Night"
 "On The Boardwalk"
 "Change Of Heart"
 "Someone You Love"

Referencer

Eksterne henvisninger 
My Convictions på Discogs

Album fra 2014
Jacob Bellens-album
Dnepr-Buh flodmundingen

Dnepr-Buh flodmundingen (eller Dnepr-Bug æstuarium, Dnepr-Bug deltaet; (, ) er et åbent delta eller en lagune, der består af to floder Dnepr og Sydlige Buh. Flodmundingen er beliggende på den nordlige kyst af Sortehavet i Kherson og Mykolaiv oblast i Ukraine og er adskilt fra havet af Kinburn landtangen og Kap Otjakiv. Den vigtigste havn i flodmundingen er Otjakiv, der er en gammel fæstning anlagt i 1400-tallet som genovesisk koloni.

Dnepr-Buh flodmunding blev dannet ved som følge af geologisk aktivitet området, der nedbrød inddæmningen af Sortehavet omkring 7. årtusinde fvt.. Vandet brød igennem Bosporusstrædet, som førte til oversvømmelse af store områder, og Sortehavet trængte ind i den nederste af Dnepr og Sydlige Buh.

Foldmundingen er forbundet med Sortehavet af et 4,6 km bredt stræde. De sydlige kyster er lave, sandede; de nordlige hovedsageligt høje (op til 20-35 m) bestående af ler og sand sten, kun få steder findes kalkstensklinter. Bunden i flodmundingen består af sand, der er dækket ler- og sandblandet silt.

Vandområdet omfatter to dele: den brede Dnepr flodmunding (55 km lang og op til 7,4 til 16,7 km bred) og den smalle Buh flodmunding (47 km lang og fra 5 til 11 km bred). Den dybden i flodmundingen er ca. 5 m, maksimalt 12 m.

Omkring 25-30% af vandet i Dnepr og Sydlige Buh bliver brugt til kunstvanding og vandforsyning til industrien, hvilket har resulteret i en stigning af saltindholdet i flodmundingen. Som en konsekvens er levevilkårene forværrede for gydende fisk, i særdeleshed brisling, og visse arter af planteplankton og dyreplankton.

For at forbedre det marine miljø i flodmundingen lukkes vand ud fra Kakhovka Reservoir, ligesom renset spildevand tilføres i deltaet.

Flodmundingen har kommerciel betydning for transport og fiskeri, samt rekreativ betydning. En del af flodmundingen indgår i Biosfærereservat Sortehavet.

På højre bred af Buh, tæt på udmundingen ligger ruinerne af oldtidsbyen Olbia, der var en græsk koloni anlagt omkring 700 f.Kr..

Noter

Eksterne henvisninger 

Æstuarier
Dnepr-flodsystemet
Mykolajiv oblast
Kherson oblast
Vroue Kirke

Vroue Kirke i landsbyen Vroue er bygget omkring 1100-tallet.  på en forhøjning (27 m over havet). Det er en klassisk dansk, hvidkalket kirke, som består af skib, kor og apsis fra romansk tid samt våbenhus og tårn fra sengotisk tid

Referencer 

Kirker i Viborg Kommune
Kirker i Viborg Stift
Kirker i Viborg Amt
Byggaranti

Byggaranti er en organisation, der fungerer som et sikkerhedsnet for private forbrugere i forbindelse med håndværksarbejde, der er aftalt med en byggevirksomhed i Dansk Byggeri.  Som virksomhed er man automatisk medlem af Byggaranti, hvis man er medlem af Dansk Byggeri .

Private 

For private fungerer Byggaranti både som en organisation, hvor forbrugere kan søge rådgivning før, under og efter et byggearbejde samt som et økonomisk sikkerhedsnet for kunder der har haft et tab som følge af fejl og mangler ved et håndværksarbejde, hvis et medlem af Dansk Byggeri har tabt en sag ved Byggeriets Ankenævn, men ikke kan efterleve afgørelsen. 
Der har været en del sager i Danmark hvor virksomheder har benyttet sig uretmæssigt har markedsført sig medlemmer af Byggaranti. Private forbrugere kan benytte sig af Byggarantis hjemmeside til at finde en håndværker, der er dækket af Byggarantis vedtægter.

Virksomheder 

Virksomheder, der er medlem af Dansk Byggeri, er automatisk medlem af Byggaranti.

Hvad dækker Byggaranti 

 Én- eller to-familieboliger
 Ejerlejlighed eller andelsbolig 
 Sommerhus
 Privatbolig i forbindelse med blandet bolig- og erhvervsejendomme, herunder stuehuse til landbrug 
 Lejeboliger, hvis arbejdet bestilles og betales af lejeren selv
 
Efter arbejdet er færdigt, dækker garantien i op til tre år for synlige fejl og op til ti år for skjulte fejl og mangler. Dog under forudsætning af, at virksomheden er medlem af Dansk Byggeri, når aftalen indgås.

Referencer 

Organisationer
Lagtingets formandskab

Lagtingets formandsskab (færøsk: Formansskapurin) er Lagtingets præsidium, der organiserer tingets arbejde. Det består af en formand og tre næstformænd, der altid kommer fra Færøernes 4 store partier: Javnaðarflokkurin, Tjóðveldi, Fólkaflokkurinn og Sambandsflokkurin. Dets arbejdsopgaver svarer nogenlunde til Folketingets Præsidium.

Formandsskabet 2019-2023 
 Lagtingsformand: Jógvan á Lakjuni fra Fólkaflokkurin
 1. næstformand: Johan Dahl fra Sambandsflokkurin
 2. næstformand: Heðin Mortensen fra Javnaðarflokkurin
 3. næstformand: Bjørt Samuelsen fra Tjóðveldi

Eksterne henvisninger 
 Logting.fo 

Formandskab
Lagtingsformænd på Færøerne
Haji Bakr

Samir Abd Muhammad al-Khlifawi (død januar 2014), bedre kendt som sit Noms de guerre Haji Bakr, han var "the strategic head" af Islamisk Stats(IS) organisation, og tidligere efterretningsoberst i Saddam Husseins efterretningsvæsen kendt som Mukhabarat. Officielt fungerede han som chef for IS’s militærråd og var lederen Abu Bakr al-Baghdadis højeste stedfortræder i Syrien. Efter hans død blev der fundet papirer i hans hjem som ser ud til at bevise han og tilligere efterretningsofficers var de enlige ledere bag al-Baghdadi, og at Khlifawi var den, der har udtænkt de planerne for IS's erobringer og administration af territorierne i Syrien og Irak. Han blev dræbt i Syrien af rivaliserende oprørere i januar 2014.

Han har tidligere været arresteret og indsat i Camp Bucca af amerikanske styrker efter Invasionen af Irak i 2003, sammen med flere af de mænd som senere dannede det første lederskab af IS, deriblandt Abu Muslim al-Turkmani, Abu Abdulrahman al-Bilawi og lederen Abu Bakr al-Baghdadi.

Referencer

Eksterne henvisninger 
 Christoph Reuter, The Terror Strategist: Secret Files Reveal the Structure of Islamic State, Der Spiegel, 18 April 2015

Personer fra Irak
Terrorister
Lagtingets revisorer

Lagtingets revisorer (færøsk: Løgtingsgrannskoðarar) er de færøske statsrevisorer. Udvalget nedsættes af Lagtinget og består af fire medlemmer, der næsten altid kommer fra de fire store partier på Færøerne: Javnadarflokkurin, Tjodveldi, Sambandsflokkurin, Folkaflokkurin.

Revisorer 2015-19 
 Jónleif Johannesen, Javnadarflokkurin
 Óluva Klettskarð, Tjodveldi
 Magnus Rasmussen, Sambandsflokkurin
 Jørgen Niclasen, Folkaflokkurin

Revisorer
Borgerkrigen i Yemen (2015-nu)

Borgerkrigen i Yemen er en igangværende konflikt der startede i marts 2015 i Yemen mellem to fraktioner, som begge påstår de har retten til at danne regering. Ved siden af er deres støtter og allierede. Sydlige separatister og tropper, der er loyale over for Hadis regering kæmper mod Houthiernes tropper samt mod de tropper der støtter den tidligere præsident Saleh. Lokale afdelinger af Al-Qaeda og Islamisk Stat har også udført angreb i Yemen, med AQAP-kontrollerede områder i baglandet, og langs strækninger ved kysten.

Baggrund 
Houthierne eller Anṣār Allāh er en shiitisk Zaidi oprørsgruppe, der - angiveligt med støtte fra Iran - overtog kontrollen med dele af Yemen igennem blandt andet en række optøjer i 2014 og 2015, hvilket Saudi-Arabien og andre lande fordømte som et forfatningsstridigt statskup. Optøjerne havde bund i den yemenitiske revolution i 2011, der udsprang af det arabiske forår. Den 25. marts 2015 valgte den internationalt anerkendte præsident Abd Rabbuh Mansur Hadi at forlade landet via Aden i det sydlige Yemen, som han kort inden havde erklæret som midlertidig hovedstad. Grunden, til at Hadi angiveligt forlod havnebyen, var at oprørsstyrker nærmede sig byen.

Under Anṣār Allāhs sydlige offensiv begyndte Saudi-Arabien en militær oprustning på grænsen til Yemen. Som svar pralede kommandant Houthi med, at hans tropper ville hævne enhver Saudi-Arabisk aggression og ikke stoppe, før de havde taget Riyadh, Saudi-Arabiens hovedstad.

Yemens udenrigsminister, Riad Yassin, anmodede om militær bistand til landet fra Den Arabiske Liga den 25. marts. Dette skete samtidigt med, at nyheden, om at Hadi var flygtet ud af landet, kom frem.

Den 26. marts 2015 rapporterede den saudiarabiske tv-station Al-Ekhbariya TV, at Hadi var ankommet til Al-Riyadh lufthaven og var blevet budt velkommen af Saudi-Arabiens forsvarsminister Mohammad bin Salman Al Saud.

Se også 
 Den militære intervention i Yemen 2015
 Liste over nuværende væbnede konflikter

Referencer

Eksterne henvisninger 
 FN-eksperter: Krigførende parter i Jemen kan ha begått krigsforbrytelser. 2018-08-28. NRK

Yemen
Begivenheder i 2015
Yemen (2015)
Jónleif Johannesen

Jónleif Johannsen (født 1978 opvokset i Dalur) er en færøsk lærer, fagforeningsmand og politiker (JF).

Baggrund 
Johannesen kommer fra bygden Dalur på øen Sandoy, han bor i Klaksvík. Han gik på gymnasiet i Hoydalar ved Tórshavn, hvorefter han tog læreruddannelse fra KDAS. Han arbejder som lærer i Skúlin á Fossánesi i Klaksvík. Han har siden 2008 siddet i bestyrelsen for Føroya Lærarafelag og været  næstformand siden 2010. Derudover er han er medlem af Folkeskolerådet.

I sin fritid danser han færøsk kædedans, hvor han ofte er "skipper" (færøsk: skipari, verbum: at skipa, hann skipar). I færøsk kædedans synges der kvad (folkeviser), som kan være på flere hundrede vers. Der bruges ikke instrumenter, men der synges, og der er en person som synger for, og så følger de andre i ringen efter og synger med. Johannesen er en kendt skipper indenfor færøsk kvadtradtion. Han har også lavet flere radioudsendelser om færøsk kædedans og om kvadtraditionen på Færøerne. Han er formand for paraplyorganisationen Slái Ring, som er moderorganisation for alle danseforeninger for færøsk kædedans på Færøerne.

Politisk karriere 
Ved valget i 2015 opstillede Johannesen til Lagtinget uden at opnå valg, men efterfølgende fik han sæde i Lagtinget som suppleant for Eyðgunn Samuelsen, efter hun udnævntes til socialminister i Aksel V. Johannesens regering.

Referencer 

Lærere fra Færøerne
Politikere fra Javnaðarflokkurin
Lagtingsmedlemmer fra Færøerne
Personer fra Sandø
Antikrundan

Antikrundan er et svensk tv-program om antikviteter, der sendes af Sveriges Television (SVT), og som er baseret på det britiske program Antiques Roadshow fra BBC.

Programmet 
I de svenske en time lange programmer, der optages skiftende steder i Sverige, vurderer eksperten antikviteter og taler med deres ejere. I programmet blandes genstande af høj værdi med nogle af har affektionsværdi. Genstandene beskrives udførligt af eksperterne, og ikke sjældent fortæller ejerne genstandenes historie. For at opretholde spændingen afslører eksperterne først deres vurdering i slutningen af hvert indslag.

Antikrundans musikalske jingle, Gigue fra Ouvertüre i C-dur, er komponeret af Georg Philipp Telemann. Tv-programmet har ofte mange seere (21. januar 2010 2.190.000). Antikrundan sendes på  SVT 1 i 576i og på SVT HD i 720p. Programmet sendes i samme lydformat på begge kanaler, Dolby Digital 5.1.

Det britiske Antiques Roadshow sendes i Sverige på BBC Lifestyle, TV 8 og siden sommeren 2011 på SVT. Også den amerikanske Antiques Roadshow fra Public Broadcasting Service (PBS) sendes i Sverige, ligeledes på TV 8.

Historie 
Den første sæson af Antikrundan indspilledes i 1988. Bo Knutsson havde set BBC's program, og efter et års arbejde fik han kontakt med en producent hos SVT Malmö, Maud Uppling, der ville producere. BBC blev kontaktet og ville optage to afsnit af deres fremgangsrige programmer i Sverige. De to første afsnit indspilledes i England og Sverige og havde premiere 26. august 1989 i svensk tv. Siden er der sendt ca. 10 programmer hvert år af den stadig populære serie. I 2013 indspilledes den 25. sæson.

De første ti år blev Antikrundan ledet af Jesper Aspegren, indtil han gik over til Crafoord Auktioner. Anne Lundberg er programleder siden 2001. 

Antikrundan er flere gange blevet kritiseret for at vurdere fortidsminder uden dog at være blevet dømt af Granskningsnämnden.

Eksterne henvisninger 
 SVT Antikrundan

Kilder 
http://www.svt.se/antikrundan/experter/

Noter 

Tv-programmer fra Sverige
Dokumentarserier
Tv-programmer fra Sveriges Television
Eskevej (Nørre Lyndelse)

Eskevej er en to sporet omfartsvej der går syd om Nørre Lyndelse. Vejen er en del af primærrute 43 der går imellem Faaborg og Årslev. 
Vejen skal få den tung trafik der kom fra Faaborg, til at blive ledt syd om Nørre Lyndelse og ud til Svendborgmotorvejen ved Årslev, så byen ikke blev belastet af for meget tung trafik.

Vejen forbinder Albanivej i vest med Svendborgmotorvejen primærrute 9 i øst, og har forbindelse til Feltoftevej og Lumbyvej.

Kilder 

Nørre Lyndelse
Omfartsveje i Danmark
Bygninger, konstruktioner og anlæg i Faaborg-Midtfyn Kommune
Lumbyvej (Nørre Lyndelse)

Lumbyvej er en forsættelse af Eskevej der går syd om Nørre Lyndelse. Vejen er en del af primærrute 43 der går imellem Faaborg og Årslev.
Omfartsvejen blev lavet sammen med 1 etape af Svendborgmotorvejen mellem Odense og Ringe der åbnede for trafik i 2006. Vejen skulle få den tung trafik der kom fra Faaborg syd om Nørre Lyndelse og ud til Svendborgmotorvejen ved Årslev, så byen ikke blev belastet af for meget tung trafik.

Vejen forbinder Eskevej i vest med Svendborgmotorvejen primærrute 9 i øst, og har forbindelse til Lumbyvej.

Kilder 

Nørre Lyndelse
Omfartsveje i Danmark
Bygninger, konstruktioner og anlæg i Faaborg-Midtfyn Kommune
Faaborgvej (Kværndrup)

Faaborgvej er en to sporet omfartsvej der går nord om landsbyen Trunderup. Vejen er en del af primærrute 8 der går imellem Tønder og Nyborg.
Omfartsvejen blev lavet for at få den tung trafik fra Faaborg til Nyborg uden om landsbyen Trunderup , så byen ikke blev belastet af for meget tung trafik.

Vejen forbinder Svendborgmotorvejen( primærrute 9) i vest med Faaborgvej i øst, og har forbindelse til Svendborgmotorvejen frakørsel 14 og Trunderup Gade.

Kilder 

Kværndrup
Omfartsveje i Danmark
Bygninger, konstruktioner og anlæg i Faaborg-Midtfyn Kommune
Hovvejen (Kalundborg)

Hovvejen er en to sporet omfartsvej der går igennem det østlige del af Kalundborg. Vejen er en del af primærrute 23 der går mellem Roskilde og Kalundborg.
Omfartsvejen blev lavet for at få den tunge trafik, der skal til Kalundborg Havn og Containerhavn, samt til de store virksomheder Novo Nordisk, Novozymes, Statoil Refining Denmark Raffinaderiet og Asnæsværket uden om Kalundborg Centrum, så byen ikke blev belastet af for meget tung trafik.

Vejen forbinder Holbækvej i nord med Hareskovvej i syd, og har forbindelse til Holbækvej , Hallas Alle, Slagelsevej og Hareskovvej.

Kilder 

Gader i Kalundborg
Omfartsveje i Danmark
Færøske lagtingsmedlemmer 1943-1945

Der var 25 medlemmer af Lagtinget i valgperioden 1943 og 1945. Fólkaflokkurin havde næsten rent flertal med 12 mandater, mens Sambandsflokkurin og Javnaðarflokkurin havde henholdsvis 8 og 5 mandater. I lighed med den foregående periode var Sjálvstýrisflokkurin ikke repræsenteret.

Referencer 
 Løgtingið 150 – Hátíðarrit, bind 2 (2002). (PDF )

Lagtingsmedlemmer fra Færøerne
Lister over personer fra Færøerne
Politik i 1943
Politik i 1944
Politik i 1945
Færøske lagtingsmedlemmer 1906-1908

Der var 20 medlemmer af Lagtinget på Færøerne i valgperioden mellem 1906 og 1908.

Medlemmer 

I tillæg til de valgte medlemmer mødte også provst Fríðrikur Petersen og amtmand Christian Bærentsen i Lagtinget.

Eksterne henvisninger 
Løgtingið 150 – Hátíðarrit, bind 2 (2002). (PDF )

Lagtingsmedlemmer fra Færøerne
Lister over personer fra Færøerne
Politik i 1906
Politik i 1907
Politik i 1908